Rozsudok Všeobecného súdu zo 4. októbra 2018 – Proof IT/EIGE
(vec T-914/16)1
(„Verejné obstarávanie – Postup verejného obstarávania – Návrh na poskytnutie plnenia rozdelený na dve časti – Služby poradenstva a rozvoja – Údržba a aktualizácia nástrojov a zdrojov pre štatistiky – Zamietnutie ponuky uchádzača – Kritériá hodnotenia ponúk – Transparentnosť – Rovnosť zaobchádzania – Zjavne nesprávne posúdenie – Mimozmluvná zodpovednosť“)
Jazyk konania: angličtina
Účastníci konania
Žalobkyňa: Proof IT SIA (Riga, Lotyšsko) (v zastúpení: J. Jerņeva, a D. Pāvila, advokáti)
Žalovaný: Európsky inštitút pre rodovú rovnosť (EIGE) (v zastúpení: J. Stuyck, V. Ost a M. Vanderstraeten, advokáti)
Predmet veci
Jednak návrh založený na článku 263 ZFEÚ na zrušenie rozhodnutia EIGE oznámeného žalobkyni listom označeným EIGE/VL/mpD/2016/594 zo 14. októbra 2016, ktorým sa odmieta ponuka podaná žalobkyňou v rámci dvoch častí verejného obstarávania týkajúceho sa uzavretia rámcovej zmluvy EIGE/2016/OPER/01 s názvom „Rámcová zmluva o údržbe a aktualizácii nástrojov a zdrojov pre rodové štatistiky inštitútu EIGE“ a rámcová zmluva sa uzavrela s iným uchádzačom, a jednak návrh založený na článku 268 ZFEÚ na náhradu škody, ktorú žalobkyňa údajne utrpela z dôvodu straty príležitosti alebo samotnej zákazky
Výrok rozsudku
1.    Žaloba sa zamieta.
2.    Proof IT SIA je povinná nahradiť trovy konania.
____________
1 Ú. v. EÚ C 78, 13.3.2017.